Odense Adresse-Contoirs Efterretninger, 1836-11-07
Reformationens Jubelfest. Den 31 October feiredes paa det Høitideligste Reformations=Jubelfestens anden Dag ved Kjøbenhavns Universitet. Efterat Hs. Majestæt Kongen og Prindserne havde taget Plads paa Tribunen opførtes første Deel af en Kantate, forfattet af Prof. Oehlenslager, Musiken af Organist Jensen. Derpaa besteeg summus theologus, Hs. H. Hr. Dr. og Prof. i Theologien H. N. Clausen, Ridder af Dannebroge, Talerstolen, og efter en Bøn, afhandlede han det vigtige Æmne: Om Forbindelsen mellem Kirke og Skole, og udviklede: hvorledes det paa den ene Side er ved Videnskabens Pleie og Omsorg for den aandelige Udvikling, at det christelige Liv kan i Samfundet bevares sundt og reent, medens det paa den anden Side er christelig Gudfrygtigheds=Aand, som giver det videnskabelige Liv den høiere Retning, den frie, sandhedskjærlige Characteer. Talen sluttedes med Bønner for Kongen, Kongehuset, for Kongens Raad, for Kirke og Skole, for Holskolen og forden yngre Slægt, som skal fortsætte den ældre Slægts Virksomhed. Efter Talen creeredes de, som have indsendt og forsvaret Disputatser for akademiske Grader, og desuden, proklameredes de, som uden mundtlig Forsvar, efter indsendte Disputatser havde erholdt Graden, ligesom de, hvem Æresdiplomer, i Følge allerhøieste Tilladelse, tildeles. De foretagne Promotioner vare følgende: Doctores theologiæ Prof. theol. Scharling, Hosprædikant, Münter, Professor theol. Engelstoft, Prof. Pastor Waage, Pastor Rothe, Pastor Lic. Hald, Pastor Lic. Brammer, Overlærer Dr. Kalkar; til Lic. theol. Cand. L. C. Müller, som Doctores honorarii Pastor Bähr i Eichstetten i Baden, Dr. Ewald ord. Prof. i de østerlandske Sprog i Göttingen, Pastor Henry ved den frederikstedtske Kirke i Berlin, Rector Rückert i Zittau og Dr. Thomander i Lund; til Dr. juris Prof. Scheel og Assessor Dreier, til Dr. honorarius Stiftamtmand i Viborg, Lic. jur. Ahlefeldt-Laurvig; til Dr. med. Reg. Chir. Müller, Reg. Chr. Bendz, Reg. Chir. Diørup, Res. Med. Bendz, Lic. med Ballin, Res. Med. Høegh Guld de Bon berg, Lic. med. Christensen, Lic. med Bræmer, Lic. med. Arentsen, Lic. med. Sommerfeldt; til Dr. philos. Mag. Thortsen, Overlærer F. Lange, Mag. E. Bojesen og Overlærer Wegener, som Æresdoctor Etatsraad Hornemann og Prof. Reinhardt; fraværende proclameredes Professor Schulz i Philologi ved Universitetet i Kiel, Prof. Thorup i Ribe og Rector Flemmer i Randers. Promotionsatten forrettedes paa Latin af Fakulteternes nuværende Decaner: for det theologiske Fakultet af Hr. Dr. og Prof. i Theologien H. R. Clausen, R. af D.; for det juridiske af Hr. Conferentsraad, Dr. og Prof. i Lovkyndigheden M. H. Bornemann, for det medicinske af Etatsraad Dr. og Prof. i Medicinen C. L. Bang, R. af D.; for det philosophiske, i Hr. Etatsraad Horne manns Sygdom, af Prodecanus, Dr. og Prof. i Philosophien F. C. Sibbern, R. af D. Førend Promotions atten for de særskilte Fakulteter blev afsjunget det dertil svarende Vers af Kantaten, og efterat den var endt, besteg Hr. Dr. og Prof. i Theologien C. E. Scharling Kathedret, og holdt paa samtlige Promoveredes Vegne en Taksigelses Tale paa Latin, der sluttedes med Bønner for Kongen, Dronningen, Kongehuset, Fædrenelandet, Kirken og Universitetet. Derpaa blev afsjunget Slutningssangen og Choret af Kantaten. Den talrige Forsamling, bestaaende af Landets fleste og adskillige fremmede Lærde, af Universitetets Professorer, af Embedsmænd, af Geistligheden, af mange ældre og yngre Studerende, af flere Jndbudne af de forskjellige Klasser, reiste sig og stemmede med Sangerne og det Kongelige Kapel det sidste Vers af Kantaten for: "Sjette Frederik, vor Fader." Blandt de Jndbudne vare de Deputerede fra Universiteterne Berlin (Heffter og Marheincke, fra Kiel (Køster og Scherck og fra Greffswalde (Prof. Schömann. Fra de andre indbudne protestantiske Universiteter, med Undtagelse af et Par, havde Universitetet modtaget Skrivelser. Til Festen var indbudet ved: "Bidrag til det kjøbenhavnske Universitets Historie, i Tidsrummet fra dets Stiftelse til Reformationens Jndførelse. Jndbydelsesskrift, til det kjøbenhavnske Universitets Reformations Jubelfest, den 31 Octbr. 1836, forfattet af Dr. Philos. C. E. Werlauff, Conferentsraad, ord. Prof., Ridder af D. og D. M., d. A. Universitetets Rector. (S. 22 i Fol.)